
# Ленар Шәех: «Мин китәм башка юлдан!»

(ШИГЫРЬ)

*«Мы пойдем другим путем...»*

* В.И.Ленин*


Юк икән – юк, бетте-китте,

Башка сүз катып тормам.

Ятып калганчы атсам да,

Атсам да ятып тормам! –

Яңадан алга барырмын

Агымга, җилгә каршы.

Барыр юл тәмамланса да,

Көтә яңа юл башы. –

Яңа уйлар, яңа җырлар

Яктылык, сафлык тулы.

Юк икән – юк, барып чыга

Алмады шул бу юлы –

Тырышу – җәза түгел лә,

Нишлисең, шулай язган.

Шөкер, без түгел дөньяда

Байлыктан, юлдан язган!

Юк, без түгел бу җиһанда

Көнләшкән, кара янган!

Һәр кешенең үз бәхете

Аерым араланган!

Юк икән – юк, бетте-китте,

Күп сүз болгатып тормам.

Ике кулымны селтим дә

Мин китәм башка юлдан!

Мин китәм башка юлдан!!!


Следите за самым важным и интересным в Telegram-каналеТатмедиа

## Нет комментариев
Ленар Шәех: «Мин китәм башка юлдан!»